**SAS Nr. 146/19.12.2023**

**UVAB. 24274/ 20.12.2023**

**RAPORT DE ACTIVITATE**

**al SOCIETĂȚII ANTREPRENORIALE a STUDENȚILOR**

**din UNIVERSITATEA „VASILE ALECSANDRI” din BACĂU**

**2023**

***Generalități***

În anul 2023 au continuat activitățile demarate în anii anteriori privind dezvoltarea spiritului antreprenorial al studenților, absolvenților și cadrelor didactice din UVAB.

***Consiliul executiv al SAS*** a fost modificat prin demisia d-lui Ș. l. dr. ing. Grigoraș Cosmin. Noul CEx este format din:

* *Cadre didactice:*

 Facultatea de Inginerie – Asist. univ. dr. ing. **Ioana Pleșcău**, expert formare

Facultatea de Științe – lector univ. dr. **Ardeleanu Roxana**, expert T.I.C.

Facultatea de Științe Economice – conf. univ. dr. **Mironescu Roxana**, președinte, expert coordonare și formare

Facultatea de Litere – Conf. univ. dr. **Petronela Savin**; expert comunicare

Facultatea de Științe ale Mișcării și Sport – conf. univ. dr. **Constantin Șufaru**, expert formare

* *Reprezentant SAS* - Dr. ing. **Daniela Florescu**, expert coordonare și centralizare materiale.
* *Reprezentanți ai mediului de afaceri* și anume:

Camera de Comerț și industrie Bacău, dl. director general Mihai Tulbure;

Camera de Comerț și industrie România-Moldova dl G. Vieru;

Administrația Județeană a Finanțelor Publice Bacău, dl. Bădioiu Dragoș;

Uniunea Națională a Patronatelor cu Capital Privat din România, Bacău- d-na Nadia Isăilă;

Patronatul IMM Bacău, președinte - d-l Dan Mălin Popa;

* *Student / masterand reprezentativ din fiecare facultate a UVAB*:
* **Alice Bianca ZAMFIRESCU** – Facultatea de Științe Economice;
* **Ioana ROCA** – Facultatea de Științe;
* **Alexandru-Mihai** **NANU** - Facultatea de Inginerie;
* **Anca GRIGORIU** – Facultatea de Științe ale Mișcării Sportului și Sănătății;
* **Elena-Georgiana** **ȘTEFĂNIȚĂ**, Facultatea de Litere.

***Biroul executiv al SAS*** a fost format din:

Președinte: Mironescu Roxana

Membri: Ardeleanu Roxana;

 Florescu Daniela.

***Evenimente SAS - 2023***

***Ianuarie 2023***

1. ***Carte în DAR!***

Carte în dar reprezintă o activitate de responsabilitate socială – colectare și donație de material bibliografic către comunități rurale defavorizate. Primele 687 de cărți adunate au fost donate vineri 31 ianuarie 2023, ora 11,30 preotului Cimpoeșu Cazimir din Parohia „Sfânta Maria-Magdalena” Ciucani, Str. Bucuriei, nr. 2, Com. Răcăciuni, jud. Bacău care au fost integrate în biblioteca parohiei. Alte 150 de cărți scrise de autori băcăuani au fost donate dl. Conf. univ. dr. Dănila Ioan, care coordonează activitatea Asociației SOCIETATEA CULTURAL-STIINȚIFICĂ „VASILE ALECSANDRI” din Bacău.

Alte informații: <https://antreprenoriatsas.wordpress.com/carte-in-dar/>

***Februarie 2023***

Demararea procedurilor de pregătire a dosarului proiectul FDI-2023 cu titlul ***Formarea tinerilor și crearea de experiențe motivaționale pentru un viitor în antreprenoriat, acronim: TYEF 023*** privind dezvoltarea activităților specifice desfășurate de SAS (antrenarea unui număr de 50 de studenți, din ciclul de licență, în activități de informare și identificare a competențelor și abilităților antreprenoriale).

***Martie 2023***

Luni, 6 martie 2023, începând cu ora 14, studenții Facultății de Științe au desfășurat o vizită de informare și întâlnire cu specialiștii din domeniul IT, la sediul firmei ASSIST Software. Participanții au fost 33 de studenți de la specializările Informatică, Matematică și Biologie. Organizatorii evenimentului au fost Roxana Ardeleanu, membru CEx SAS și lector doctor în cadrul Facultății de Științe, împreună cu Elena Nechita, prof. univ. dr. în cadrul aceleași facultăți și prorector cu programe de cercetare ştiinţifică şi relaţii internaţionale a UVAB.

Alte informații: <https://antreprenoriatsas.wordpress.com/antreprenoriat-si-it/>

***Aprilie 2023***

Miercuri 26 aprilie 2023, ora 18, sala C12 a avut loc un workshop intitulat ABSOLVENT DE SUCCES! La întâlnire au participat, prof. Denisa Zaldea, absolvent de succes al Universității, conf. univ. dr. Petronela Savin, responsabilul din partea Facultății de Litere pentru Societatea Antreprenorială Studențească a UVAB, alături de studenții Facultății de Litere, de la specializările română-engleză și franceză-română, anul al II-lea și al III-lea. Dna conf. univ. dr. Petronela Savin, a prezentat oportunitățile de profesionalizare studenților filologi, insistând asupra importanței inserției pe piața muncii a absolvenților. Prof. Denisa Zaldea a vorbit despre experiența sa în ceea ce privește cariera didactică, oferind exemple de bune practici pentru participarea la examenul de titularizare. Discuțiile au fost moderate de conf. univ. dr. Petronela Savin care a prezentat participanților relația dintre curricula universitară și programele examenelor naționale de accedere la un post în învățământ.

Alte informații: <https://antreprenoriatsas.wordpress.com/absolvent-de-succes/>

***Mai 2023***

1. ***CONCURSUL ANUAL DE ESEURI MOTIVAȚIONALE***

 Și anul acesta Facultatea de Inginerie a organizat în perioada 11-13 mai 2023 Sesiunea Națională de Comunicări Științifice Studențești „INGINERIA – PROFESIA VIITORULUI”, ediția a VI-a, în care SAS a avut o secțiune proprie „ESEU MOTIVAȚIONAL – PROFESIA VIITORULUI”, S4. Anul acesta au participat 8 studenți cu lucrări. S-au acordat premii, iar cele mai bune eseuri vor fi publicate în revista SAS-ului din 2023 și 2024.

Alte informații: <https://antreprenoriatsas.wordpress.com/sesiune-stud-ing-2/>

1. ***LANSARE PROIECT CNFIS-FDI-2023-F-0244*** cu tema „***Formarea tinerilor și crearea de experiențe motivaționale pentru un viitor în antreprenoriat, acronim: TYEF 023”,*** Domeniul vizat: 4. Înființarea și susținerea activităților societăților antreprenoriale studențești (SAS) din cadrul universităților.

Perioada de implementare a proiectului este mai –  decembrie 2023;

Grup țintă: 30 de studenți informați și instruiți în antreprenoriat.

Director de proiect este Conf. univ. dr. Roxana MIRONESCU – Preşedinte SAS UVAB.

*Obiectivele operaționale* ale proiectului sunt:

O1. Dezvoltarea de competențe și abilități antreprenoriale pentru studenți:

O2. Sprijinirea de inițiative de afaceri ale studenților.

Alte informații: <https://antreprenoriatsas.wordpress.com/anunt-proiect-4/>

1. ***AFACERI INTERNAȚIONALE***

Luni, 22 mai 2023, ora 13, Biblioteca UVAB, Sala mare, a avut loc workshop-ul AFACERI INTERNAȚIONALE care i-a avut ca invitați pe GAUTAM KUMAR din India, cercetător și mentor pentru crearea de startupuri și RALUCA ALEXANDRESCU, expert RubikHub Piatra Neamț. La workshop au participat 45 de studenți reprezentanți ai tuturor facultăților universității, cadre didactice, membrii CEx SAS, bibliotecare etc. S-a discutat despre lumea afacerilor internaționale cu accent pe piața americană și canadiană, despre importanța educației și a cunoașterii.

Alte informații: <https://antreprenoriatsas.wordpress.com/afaceri-internationale/>

***Iunie, Iulie, septembrie, octombrie, noiembrie, decembrie 2023***

 Activități specifice proiectului CNFIS-FDI-2023-F-0244:

* lansarea competiției planurilor de afaceri;
* monitorizarea achizițiilor prevăzute în proiectul FDI;
* realizarea documentelor (suport de curs, mape pentru cursanți, orare, contract de prestări servicii consultanță în afaceri cu trainerii din Piatra Neamț etc.) necesare pentru buna desfășurare a cursurilor de „Competențe antreprenoriale”.
* sesiuni interactive cu studenții din GȚ, cu instruire outdoor etc.

Alte informații: <https://antreprenoriatsas.wordpress.com/competitie-plan-de-afaceri/>

***Mai - noiembrie 2023***

1. ***CURSUL „COMPETENȚE ANTREPRENORIALE”***

Cursul „Competențe antreprenoriale” a fost derulat în cadrul proiectului„ ***Formarea tinerilor și crearea de experiențe motivaționale pentru un viitor în antreprenoriat, acronim: TYEF 023”,*** *CNFIS-FDI-2022-F-0244.* Cursul s-a adresat exclusiv studenților din UVAB și are autorizare A.N.C. Cursul s-a desfășurat la Universitatea „Vasile Alecsandri” din Bacău, online, pe platforma Microsoft Teams. Formatorii cursului au fost conf. univ. dr. Roxana Mironescu, lector univ. dr. Drăgoi Cristian – UVAB, experți formatori de la Rubik Hub, ADR Piatra-Neamț, Evergent Bacău.

Alte informații: <https://antreprenoriatsas.wordpress.com/competitie-plan-de-afaceri-4/>

1. ***ATELIERELE DE LUCRU desfășurate în cadrul proiectului FDI 2023***

Primul atelier de lucru a avut loc joi 6 iulie 2023. Un grup de studenți care fac parte din GT al proiectului FDI-2023-0244 au efectuat, începând cu ora 8,30, o vizita de studii la S.C. AGRICULTORUL GROUP ONEȘTI. Grupul-țintă a fost format din 21 de studenți ai proiectului FDI – 2023, însoțit de 3 membri ai echipei de implementare a proiectului.

 Al doilea atelier de lucru a avut loc tot joi 6 iulie. Începând cu ora 14 a avut loc cea de a doua vizită de studii în cadrul companiei AEROTEC GHIMBAV, Jud. Brașov.

Alte informații: <https://antreprenoriatsas.wordpress.com/vizita-agricultorul-si-aerotec/>

 Al treilea atelier de lucru a avut loc vineri, 13 octombrie 2023, începând cu orele 10,30. 13 studenți din grupul-țintă al proiectului FDI-0244-2023 au efectuat o vizită la Rubik Hub Piatra Neamț. Studenții au fost însoțiți de președintele SAS Roxana Mironescu și expert SAS Florescu Daniela. Gazda, Raluca Alexandrescu, a fost ca întotdeauna primitoare, iar locația este locul perfect pentru organizarea unor evenimente de tip workshop, team-building etc. Agenda întâlnirii a inclus o serie de dezbateri despre lumea afacerilor din țară și străinătate susținute de experții Rubik Hub Ioana Cerescu și Valentin Țoc.

Alte informații: <https://antreprenoriatsas.wordpress.com/vizita-rubik-hub/>

1. ***BT – Hai la practică cu zâmbete!***

Workshop organizat de SAS în colaborare cu Banca Transilvania în cadrul unui proiect POCU 2014-2020, beneficiar fiind BT. La această acțiune au participat un număr de 25 de studenți ai Facultății de Științe economice, anul II, de la toate specializările acesteia. Această activitate s-a finalizat cu un intership derulat pe durata a 3 săptămâni, pentru 5 studenți de la programele de studii AA și MK-IF.

***Octombrie 2023***

1. Apariția revistei „TÂNĂR ANTREPRENOR ÎN ROMÂNIA”, nr.6/2023, ISSN 2602-0300, 176 pagini bilingv română-engleză, color, trimisă către Depozitele legale de la Biblioteca Națională a României și Biblioteca Județeană Bacău și difuzată prin intermediul Bibliotecii UVAB către toate marile universități din țară și Republica Moldova.

Alte informații:<https://antreprenoriatsas.wordpress.com/foaie-titlu-cuprins-nr-6/>

1. Vineri 27 octombrie 2023, un grup de studenți (17 studenți) care fac parte din GT al proiectului FDI-2023-0244 au efectuat, începând cu ora 11, un workshop de tip outdoor la Tabăra de tineret de la Valea Budului. Studenții au fost însoțiți de Roxana Mironescu, președinte SAS, Constantin Șufaru și Daniela Florescu, experți în cadrul CEx SAS. Maestru instructor a fost dl. lector univ. dr. DRĂGOI CRISTIAN-CORNELIU care a evidențiat avantajele acestui tip de pregătire.

Alte informații: <https://antreprenoriatsas.wordpress.com/workshop-valea-budului/>

***Decembrie 2023***

1. ***CONFERINȚA DE ÎNCHIDERE A PROIECTULUI CNFIS-FDI-2023-F-0244***

Joi, 14 decembrie 2023, ora 15, în Sala albastră a Bibliotecii UVAB a avut loc Conferința de închidere a proiectului FDI-2023-F-0244. La conferință au participat cadre didactice universitare, membri CEx. SAS (Roxana Mironescu, Roxana Ardeleanu, Daniela Florescu, Șufaru Constantin, Ioana Pleșcău) personal didactic auxiliar (Andrei Ana, Grama Mihaela), experți din proiect (Grigoraș Cristina, Nimineț Liviana, Tîmpu Cătălin, Pascal Doina) și numeroși studenți reprezentând toate cele 5 facultăți ale UVAB.

Cele mai bune planuri de afaceri ale studenților participanți au fost premiate. Scopul evenimentului l-a reprezentat promovarea rezultatelor obţinute ȋn cadrul proiectului, prezentarea obiectivelor ȋndeplinite, a lecţiilor ȋnvăţate de-a lungul implementării, a impactului asupra partenerilor implicati, a soluţiei informatice şi a beneficiilor implementării inițiativei.

Alte informații: <https://antreprenoriatsas.wordpress.com/conferinta-inchidere-proiect/>

Data: 18.12.2023

 Vizat, Întocmit,

Președinte SAS, Expert coordonare SAS,

***Conf. univ. dr. Roxana Mironescu Dr. ing. Daniela Florescu***